Messukylän kirjasto

Messukylän kirjasto on Tampereen Messukylässä sijaitseva kirjasto. Kirjasto perustettiin vuonna 1865 ja alkuaikoinaan se toimi seurakunnan tiloissa, yksityiskodeissa ja Messukylän koululla. Vuonna 1914 kunnan kirjastolaitos järjestettiin uudelleen kantakirjastoksi ja piirikirjastoksi. Vuonna 1939 Messukylän kantakirjasto muutti Messukylän työväentalon yläkertaan. Kirjastosta tuli Tampereen sivukirjasto vuoden 1947 kuntaliitoksessa. 1990-luvun alussa kirjastolle rakennettiin uudet tilat Ristinarkun koulun yhteyteen. Kirjasto avattiin uusissa tiloissa asiakkaille 13. syyskuuta 1999. Rakennuksen suunnitteli arkkitehti Mikko Uotila Arkkitehtitoimisto Aarne Heino Ky:stä. Lähteet Tampereen kirjastot ennen ja nyt (PDF) 2010. Tampere: Tampereen kaupunginkirjasto – Pirkanmaan maakuntakirjasto. Viitattu 29.7.2017. (suomeksi) Tampereen kaupunginkirjaston toimintakertomus 2014 (PDF) 2015. Tampere: Tampereen kaupunginkirjasto – Pirkanmaan maakuntakirjasto. Arkistoitu 29.7.2017. Viitattu 29.7.2017. (suomeksi) Viitteet